Leisure Suit Larry

לארי (באנגלית: Leisure Suit Larry) היא סדרת משחקי וידאו למבוגרים שנכתבו על ידי אל לאו ונוצרו על ידי חברת סיירה און ליין משנות השמונים ועד היום. הדמות הראשית בסדרה הוא לארי לאפר - רווק נמוך קומה, מקריח, מגושם, לבוש בחליפת גבר, "לוזר" בשנות הארבעים לחייו אשר מבלה את רוב חייו בניסיון לפתות נשים אטרקטיביות (ללא הצלחה רבה).

הרעיון למשחק הושפע בעיקרו בתחילה ממשחק הרפתקאות הראשון של חברת סיירה - "Softporn Adventure" - שנוצר על ידי צ'אק בנטון. סדרת משחקי "לארי" היו מהמשחקים הפופולריים ביותר של חברת סיירה במהלך תקופה השגשוג של סוגה זו כאשר המשחק יצא לאור לראשונה באמצע שנות השמונים. הסדרה יוצאת דופן באופן מהותי משאר המשחקים אותם יצרה חברה סיירה בשל האופן בו הוא מתמקד במין. 

באופן כללי, המשחקים עוקבים אחריו הרפתקאותיו של לארי כאשר הוא משתדל (ובעיקר נכשל) לשכנע מגוון של נשים צעירות ואטרקטיביות לקיים עמו יחסי מין. אלמנט אשר אופייני בשלל המשחקים בסדרה היא מקומות הנופש היוקרתיים אליהם לארי נוסע - מלונות, אניות פאר, חופים, אתרי נופש ובתי קזינו.

בשל התוכן של המשחקים, המשחק הראשון והשלישי של הסדרה הכילו מערכת אימות גילאים שהורכבה מסדרת שאלות שרק מבוגרים יודעים את התשובות להם. 

לאורך השנים, על אף שהמשחק נודע בתוכן הגס שלו, בפועל לא הכיל תוכן גס מדי - דבר אשר בלט במיוחד לאוחר השנים כאשר יצאו משחקים גסים בהרבה. רוב הקטעים הגסים במשחק הוחבאו היטב והגישה אליהם ניתנה רק כ"ביצת פסחא". התוכן חזר להיות גס יותר בעיקר לקראת סוף הסדרה, ובמיוחד ב"לארי 7".

למשחק יצאו שישה כותרים שפותחו על ידי אל לאו, בשנות האלפיים יצאו עוד שני משחקים שפותחו בלי מעורבותו של לאו ולא זכו להצלחה כקודמיהם. ב-2011 לאו הודיע שששת כותרי הסדרה המקוריים עתידיים לעבור חידוש שיכלול גרפיקה משופרת ודיבוב הדמויות, החידוש למשחק הראשון ראה אור ב-2013.

רשימת המשחקים בסדרה 
 Leisure Suit Larry in the Land of the Lounge Lizards - יצא בשנת 1987
 Leisure Suit Larry Goes Looking for Love (in Several Wrong Places) - יצא בשנת 1988
 Leisure Suit Larry 3: Passionate Patti in Pursuit of the Pulsating Pectorals - יצא בשנת 1989
 Leisure Suit Larry 5: Passionate Patti Does a Little Undercover Work - יצא בשנת 1991
 Leisure Suit Larry 6: Shape Up or Slip Out! - יצא בשנת 1993
 Leisure Suit Larry 7: Love for Sail! - יצא בשנת 1996
 Leisure Suit Larry: Magna Cum Laude - יצא בשנת 2004 
 Leisure Suit Larry: Box Office Bust - יצא בשנת 2008
 Leisure Suit Larry: Reloaded - יצא בשנת 2013

קישורים חיצוניים 
 Leisure Suit Larry באתר Hardcore Gaming 101
 ביקורת רטרוספקטיבית למשחק לארי באתר המשחקים Games.co.il 

Sierra Entertainment
משחקי וידאו משנת 1987
סדרות משחקי וידאו
משחקי הרפתקה ממוחשבים